Video chat Wernitz (Ander stede in Brandenburg, Duitsland). Gratis video geselsies Wernitz (Ander stede in Brandenburg, Duitsland). Video gesels random.
Video gesels Wernitz (Ander stede in Brandenburg, Duitsland)
Welkom by video chat WernitzOntmoet skommel mense regoor die wêreld. Free video chat Wernitz in wat jy kan die volgende dinge doen:- Praat gratis met alle soorte mense. spesifiseer dit moet gaan 'Stellings'.- Praat met webcam in die 'kamera' modus.- Opwindende asof jy op 'Volgende' om iemand interessante spoor.- Het jy 'n gesprek anoniem met geen mikro en geen webcam in die 'teks' modus.- Spy ander video geselsies anoniem as jy word toegelaat.- Danksy video chat Wernitz jy kan ontmoet snaaks vriende van oor die hele wêreld.- As jy nie wil wees verken pas dit in 'Stellings'.Pers 'F2' begin of op 'begin'
Video chat Wernitz Seker.co.za | BYBELSTUDIE
Kliek en kry: HULLE HET HOM GEKRUISIG
MARETHA Maartens ,
?Hulle het Hom gekruisig. Matt 27:35
Here, ek weet nou
waarop alles wat my ouers ooit was
hulle woorde, dade, gedagtes, planne, emosies en foute
hulle beste pogings, hulle geheime dade,
hulle hele eenvoudige, ordentlike bestaan.
My ouers se menswees het by ‘n vierwoordfeit geëindig:
Hulle het Hom gekruisig.
Romeinse soldate het die Seun van God gekruisig
En dit was die Godsbesluit.
by daardie vierwoordfeit
het my ouers se lewe begin.
waarop alles wat my ek ooit gedoen het
my denkpatrone, my verhoudings, my doen en late
my perfeksionistiese pogings, my broeiende gedagtes
my hele gedrewe, bekommerde bestaan.
My menswees het by ‘n vierwoordfeit geëindig:
het my lewe begin.
waarop alles wat ons nageslag ooit sal nastreef
lankal uitloop het:
elke slapelose uur, elke moeë jaar
—want hulle werk hulle almal dood—
elke hunkerende kyk
na wat uit hierdie lewe gehaal kan word.
Soos wat dit met ons was, was dit reeds met hulle:
voordat hulle eensellig bestaan het
het alles lankal by ‘n vierwoordfeit geëindig:
net by daardie vierwoordfeit
het — en sal— die lewe van ons nageslag begin.
Kliek en kry: GENERAL KNOWLEDGE TEST
Kliek en kry: WHEN A GIRL...
IMAGE SOURCE: http://www.atkielski.com/ArtGallery/BeretGirl.html
© 2014 Anthony Atkielski.
Kliek en kry: WHAT BILL GATES BELIEVES
We need this kind of vision.
This is part of our calling.
Click to see wat Bill Gates believes.
Daar is nog mense met visie. Bill Gates is een van hulle.
Hierdie is een aspek van ons roeping.
Kliek en kry: 5 PROVEN WEAPONS IN OUR FIGHT FOR HOLINESS
Kliek en kry: ONS WAS NÊRENS ANDERS AS IN DIE HEMEL NIE.
ONS WAS NÊRENS ANDERS AS IN DIE HEMEL NIE.
At the end of things, The Blessed will say, “We have never lived anywhere except in Heaven.” –CS Lewis.
Sommige van ons het botsende emosies wanneer ons e-pos soos die volgende ontvang: “Stuur dié gebed/seënboodskap vir 12 mense (waarvan ek een is) en verwag seën 6 uur later.”
As dié soort boodskap boonop van ‘n vriendin af kom, is die konflik in ons selfs groter. Moet ‘n mens jou vriendin laat weet
dat jy bang is om sulke belofteboodskappe aan ander te stuur (want dié boodskap het jy tog nie van God ontvang nie);
dat jy ander nie met dieselfde dilemma wil opsaal nie;
dat jy die boodskap nie glo nie
en dat jy jou tyd beter kan benut as om ongegronde beloftes met ‘n Christelike geurtjie die wêreld in te stuur?
Sou ons wel meedoen, kyk ons ses uur later op die horlosie en haal dan ons skouers op: “Spul strooi!”
Ons oë gaan oor die inhoud van ons dag, die inhoud van ons lewe by die plek op ons pelgrimstog waar ons nóú is. En wat dink elke vrou wat háár lewe en háár unieke omstandighede so aan die begin van ‘n nuwe jaar betrag? Soveel vroue, soveel gedagtes:
Hoe gaan ons uitkom met wat ons nou verdien?... Is ek swanger? Ek wil nie swanger wees nie...Ek word sieker, nie beter nie... Watter werk kan geskep word in ‘n brandarm gemeenskap?... Hoe leef ek saam met die verkeerde besluite van ‘n huweliksmaat?... Ek wil nie meer hier werk nie.... Waar kry ek tyd om weer ék te word?
Kom ons neem ons gedagtes, ons omstandighede en ons begeertes en gaan plaas hulle almal langs die Woord van God. Watter beloftes gee God níé, en watter beloftes gee Hy wel?
God pak die Bybel nie vol daaglikse (krummeltjie)brood-beloftes waarna elke mens wat verbykom, die hand kan uitsteek, om dan later neerhalend op te merk dat die beloftes van die Skrif wensdenkery is nie.
God vul die Skrif met ‘n aantal beloftes wat vir regverdiges en onregverdiges geld. Die res van sy beloftes is vir dié wat Hom as God eer en dien. Dié kosbare beloftes tree in vervulling wanneer God se kinders nie slegs die Ons Vader gebed met die mond bid nie, maar ook doeners daarvan word: “Laat u Naam geheilig word, laat u Koningsheerskappy kom (maak my ‘n draer van die Koninkryksboodskap), laat u wil geskied.”
Die gelowige wat hiermee erns maak, sal die vervulling van God se beloftes ervaar. Sy sal die wysheid ontvang wat God beloof aan dié wat Hom eer. Sy sal sekerheid, blydskap, insig, hoop, groei en krag van God kry. Sy sal kos op haar tafel hê, en genoeg om te kan uitdeel. Sy sal altyd oorvloed hê: die soort oorvloed wat niemand ooit van haar kan steel nie.
Spreek, Here Jesus, ons luister
Lees Ps 23; Ps 34; Rom 8:31-39; Ps 65; 2 Kor 9:6-15; Rom 10:6-12
Soek en vind die waarheid
Vraag 1: Jy het die lewe soos dit is, beleef. Is Ps 23 volledig waar vir die kind van God? Motiveer in 5 sinne.
Hoe lyk Dawid se omstandighede terwyl hy Ps 34 skryf?
Is Dawid “in die hemel?” Sien CS Lewis se stelling oor die geseëndes. Hoekom/hoekom nie?
Lees die Skrifgedeeltes en skryf verder: “Die oorvloed wat God beloof, is...
Watter van die Skrifgedeeltes vertel van ‘n hemelbestaan, hier en nou?
Here, by U het ons niks anders as U nodig nie. By U is ons in die hemel. Ons prys U omdat Jesus die ewige lewe by U, die hemelbestaan, nou reeds vir ons ontsluit het.
Om in jou hart te bêre
“When the sun rises here and the twilight turns to blackness down there, the Blessed will say ‘We have never lived anywhere except in Heaven,’ and the Lost, ‘We were always in Hell.’ And both will speak truly.” –CS Lewis, The Great Divorce.
Kliek en kry: ONTDEKKINGS IN DIE KOU-GOMMAANDE.
Ontdekkings in die kougom-maande.
In die sogenaamde kougom-maande raak alles dunner en langer. Al die beursies in die huis is plat en dun, die wasgoedversagmiddel moet verdun word , die wagtyd totdat daar weer kaas, swartpeper en vars vrugte in die huis is, raak uitgerek soos papgekoude kougom.
Op ‘n dag maak jy die hoofgereg van die dag met sewe vermiste bestanddele en voel jy goed oor jou aanpasbaarheid. Jy poets jou stokou skoene totdat hulle weer na iets lyk. Jy rasper jou oorskietseep, bak beskuit van die laaste skraapsels van alles… en sê vir jouself: eintlik kan ek met minder klaarkom.
Om hierdie stelling te maak en daarvolgens te handel, kan jou lewe omkeer. Min vroue sê dit vanself. Daarom snoei God gereeld aan sy kinders. Ná die pynlike snoeisessie raak baie van ons so opgewonde oor die vryheid van die minimalistiese leefwyse, dat ons eintlik spyt is dat God ons nie vroeër by verantwoordelike eenvoud gebring het nie. In eenvoud raak ons voetboeie heeltemal los.
Dié week se Bybelstudie het met losraak te doen.
Dag 1: 2 Korintërs 9: 6-15.
•Is jy ryk genoeg op die vlak van vriendskap, kos op jou tafel, intellek, genade, God se vergifnis, vryheid, jou gesinslewe, klere in jou kas, lopende water, werksgeleenthede, gesondheid en liefde?
•Dank God vir elke terrein waarop jy ryk is.
•Iets uitgelaat? Voeg nog terreine by.
Dag 2: 2 Korintiërs 9: 6-15, Filippense 4:10-20.
•Voel jy arm op sekere van die terreine wat gister genoem is?
•Wat, dink jy, kan aan jou armoede gedoen word?
•Paulus sê dat hy hom leer behelp het. As jy in ‘n krisis sou beland, hoe sal jy jou behelp? (Een vrou sê sy sal met een groot pot groentesop begin, waarvan sy porsies verkoop, sodat sy telkens wins maak.)
•Op ‘n skaal van 1-10: hoe graag gee jy jou dankoffers?
•Sou jy dit kon waag om ‘n groter offer van dankbaarheid (geld, krag, jouself en tyd) vir God te gee as aanduiding van jou dankbaarheid?
Dag 3: 2 Korintiërs 9: 6-15.
•Teken ‘n oesland waarop daar gesaai moet word. Merk ‘n paar plekke waar daar karig gesaai gaan word.
•Teken die oesland ná vier maande.
•Teken nog ‘n oesland: jou leef-omgewing.
•Dui die plekke aan waar jy liefde, deernis, bystand en tyd in belang van ander saai. (Dalk is hierdie oesland in ‘n bepaalde fase van jou lewe beperk tot jou woonplek, waarin jy kleuters grootmaak. Dit is ewe goed.)
•Het jy gawes of talente wat nog in ‘n toegebinde saadsak lê ? Wat is dié gawes? Waarom lê dié saad toegebind?
Dag 4: 1 Timoteus 6:6-12
•Is spaarsamigheid ‘n Bybelse beginsel of is dit gekamoefleerde geldgierigheid?
•Watter gesindheid staan tussen ons en geldgierigheid?
•Geld 1 Timoteus 6: 8 nog vandag? Wat van voorsiening vir kinders se geleerdheid?
Dag 5: 1 Timoteus 6:6-12.
•Skryf 1 Timoteus 6: 6-12 uit en skryf die woord Lotto langsaan. Voel jy gemaklik hiermee?
•Hoe kan die najaag van geld jou van die geloof laat afdwaal?
•Vind jy verwysings na groter rykdom as dié in die bank in hierdie Skrifgedeelte?
Kliek en kry: NABY AAN HOM
NABY AAN HOM
deur Maretha Maartens.
Sommige mense leef lank op die aarde voordat hulle oor die groot sake in hulle lewe begin nadink. Is ek veronderstel om my lewe mens-alleen te leef, of is daar ‘n Goddelike beginsel dat ek deel van ‘n spesifieke gemeenskap sal wees, waarin mense op ‘n bepaalde manier met mekaar sal saamleef?
Ons wil vandag ‘n paar stellings maak en jy word gevra om elkeen van hierdie stellings uit die Skrif te weerlê of op grond van die Skrif te onderskryf.
Die eerste stelling is dat elkeen van ons gebore is en steeds leef om God en Jesus Chris­tus ons Here regtig te ken (2 Pet 1:3). Jesus Christus het God, die Groot Onbekende, aan die mens bekend kom maak. Die rede waarom ek ‘n bewussyn en verstand het, die rede waarom ek leef en nog nie gesterf het nie, is om God en Jesus Chris­tus ons Here regtig te kan ken .
Die tweede stelling is dat die geseënde manier van leef, die beste manier van leef, die lewe binne die wil van God, in drie woorde saamgevat kan word: ‘’naby aan Hom.’’ (2 Pet 1:3b) Want, skryf Petrus, ‘’’n lewe naby aan God skep liefde vir ander gelowi­ges*, en uit­eindelik is dit hierdie positiewe hou­ding teenoor medegelowiges wat meebring dat jy almal liefhet.’’ (2 Pet 1: 7.)
Die derde stelling is dat daar altyd ‘n wederkomsverwagting in ‘n lewe naby aan Hom is. (2 Pet 3). Die wederkomsverwagting is nie uit onsself nie. Dit is ‘n uiters belangrike faset van ons geloof. Soos geloof, kom ons wederkomsverwagting van God af. Soos geloof, gedy dit slegs wanneer ons naby aan God leef.
Die vierde stelling is: ‘n Lewe in wederkomsverwagting (dus naby aan God) is ‘n lewe waarin teenkanting en versoeking die reël eerder as die uitsondering is. Maar dit is ook ‘n vreeslose lewe. Die oorwinning is behaal, want Jesus Christus sêEn weet vir seker: Ek is vir altyd by julle, tot aan die einde van die wêreld­geskiedenis.” (Matt 28: 17-20.)
Skep uit die fontein wat nooit opdroog nie
Lees en bestudeer die volgende Skrifgedeeltes hierdie week: 2 Pet 3, Rom 8:18-39, Fil 3: 8,9; Joh 11:25,26; Judas:20-24 en Kol 3.
Met ons vrou-vrae voor die Here
Net hierdie keer gaan ons die bestaande orde so ‘n bietjie omkeer. Elkeen van ons gaan self die drie belangrikste vrae wat ons in ons lewe moet beantwoord, formuleer. Skryf dus a) die grootste vrae wat in jou gemoed leef, onder mekaar neer. Daarna soek jy die antwoorde op jou eie vrae in 2 Pet 3, Rom 8:18-39, Fil 3:8,9; Joh 11:25,26; Judas:20-24 en ook in Kol 3.
Iemand het beweer dat al die antwoorde van die diepste vrae van menswees in hierdie paar Skrifgedeeltes gevind kan word. Stem jy saam? Waarom (nie)?
Vrae vir groei
Vraag 1: Beantwoord die volgende 4 vrae uit die Skrifgedeeltes van die week:
Waarom leef ek?
Hoe moet ek leef?
Vraag 2: Lees elkeen van die vier vrae hierbo aandagtig. Waarom is elke vraag so belangrik? Skryf jou antwoord oor die belangrikheid van elke vraag neer.
Op watter van die vier vrae het jy nog geen antwoord gevind nie? Skryf die vraag neer.
Is daar ‘n antwoord op die vraag? Waarom ontwyk die antwoord jou?
Hoe belangrik is dit om deel van ‘n geloofsgemeenskap te wees? Vind die antwoord in die week se Skrifgedeeltes.
Wat maak ons deel van so ‘n gemeenskap: eie keuse of iets veel groters? Motiveer jou antwoord ook uit die Skrif.
Ek wil bid, Here
Here, hoe eenvoudig en bevrydend is alles nie wanneer u Woord so oopgaan nie. Ek leef om naby aan U te leef. Ek wil, Here! Ek begeer dit, Vader. Hou my digby U.
Hy het ons geroep om sy heerlikheid en goedheid te ontvang! Ons het deel gekry aan sy Goddelike natuur. 2 Pet 1: 3,4. 
 Alle Skrifverwysings uit die Bybel, Nuwe Lewende Vertaling, CUM 2006.
Kliek en kry: HOE GEVAARLIK IS VYANDE?
HOE GEVAARLIK IS VYANDE?
‘’Sy het nie ‘n vyand op die aarde gehad nie,’’ hoor ons op begrafnisse.
Sjoe. Christene, sê Jesus, loop dieselfde pad as hulle Meester. Genadiglik leer ons uit die Skrif aangaande vyande en die regte manier om hulle te hanteer.
Twee verkeerde maniere om vyande te hanteer is om teen hulle te veg of van hulle af weg te vlug. As ons vlug, dra ons hulle en hulle gesindhede met ons saam. Ons word bitter, siek en ongelukkige mense. As ons gedurigdeur met hulle in botsing is,word ons soos ons vyande. Ons is op dieselfde vlak.
Die Ou Testamentiese mens het met die Here oor sy vyande gaan praat. En dit was bitter gesprekke, pleidooie vir vergelding, pleidooie dat die Here kant moes kies, verkieslik die klaer se kant. Reg of verkeerd? Vind dié week uit.
Een van die bitterste pille om te sluk, is om te moet hoor dat God ons vyande liefhet. God wil ook aan ons vyande die lewe in Christus skenk. Hy wil ons vyande uit die moeras en uit die dood self red. As ons dit insien, verstaan ons waarom Paulus van ‘’’n bediening van versoening’’ vir elkeen van ons praat. (2 Kor 5:16-21).
Min van ons dink ooit na oor hoeveel ons van ons vyande kan leer. Vriende en gesinslewe akkommodeer ons persoonlikhede omdat hulle weet hoe sleg ons op kritiek reageer. Hulle weet hoe hipersensitief ons is. Hulle ken die stilstuipes waarin ons kan verval as ons teëgestaan word. Ons vyande steur hulle nie aan ons hipersensitiwiteit, ons superstilstuipes, ons selfbejammering en humeur nie. Ja, hulle vertel leuens oor ons, maar soms praat hulle die waarheid. Dit is ‘n wyse gelowige wat luister wat haar vyande sê en regstel wat verkeerd is. Vyande lê die lem diep in, maar sonder dat hulle dit weet, is die eindproduk soms ‘n veel verstandiger gelowige.
?Skep uit die fontein wat nooit opdroog nie Spr 24:17-18; Matt. 5:44-46; Luk 6:26-48; Luk 23:34 ; Hand 7:60 ; Rom. 12:14,19-21 ; Eks 14:14 ; Ps 18:47-48; Ps 55-59; Ps 137:7-9; Ps 44:5-7; Ps 56:9 ; Ps 60:12; Spr 16:7; Jes 41:10-13; Jes 50:7-9; Rom 5:6-11; 2 Kor 5: 16-21; Ef 2:14, 17-18; Kol 1:20; Matt 5:9-12; Matt 10:28; Ef 6:10-17.
Die Skrifgedeeltes hierbo is vir elke gelowige, want elke Christen het vyande.
Vraag 1: a) Watter van die week se Skrifgedeeltes maak jou ongemaklik, asof die gesindheid daarin nie by gelowiges hoort nie? b) Wat hinder? c) Wat het dan verander, sodat ons nie meer so oor ons vyande dink nie? d) Skryf 5 sinne oor die wending.
Vraag 2: Dink na oor 3 persone oor wie se negatiewe gesindheid jeens jou jy seker is, of oor wie se gesindheid jy jou bedenkinge het. Skryf hulle name neer. a) Wat kon by elkeen van hulle aanleiding gegee het tot so ‘n gesindheid? Dra jy enige skuld? b) Wat het jy al gedoen om die gesindheid of die misverstand reg te stel? c) Wat sê die Skrif moet jy met die probleem tussen julle doen? d) Waarom kan Jesus Christus so ‘n nuwe manier van optrede en denke van jou verwag?
Vraag 3: Wat is die Christenvrou se oortuiging: Vyande kan niks aan ons doen nie; vyande kan skade aanrig; vyande kan skade aanrig, maar God hou ons staande...? Op grond van watter Skrifwoorde sê jy dit?
Jane is ‘n gelowige, gay vrou wat na die wil van die Here in haar lewe soek. ‘n Mede-gemeentelid maak die lewe vir haar moeilik met leuenagtige stories wat Jane se worstelstryd met die Here en haar keuse om selibaat te bly, buite rekening laat. Skryf 10 sinne waarin jy die essensie van ‘n geestelike gesprek met Jane saamvat.
Dankie, Here, vir wat ek as gevolg van vyande ervaar. Laat elke kennismaking met iemand wat my kwaadgesind is, vir ons albei ‘n geleentheid uit u hand wees.
<>·Teëspoed toets vriende en wys vyande uit.
Kliek en kry: Gaan die Kerk in die toekoms groei en gedy?
Beantwoord dié vrae VOORDAT jy die Skrifgedeeltes lees, en dan weer NADAT jy sowel die OU-as die Nuwe Testamentiese Skrifgedeeltes gelees het;
1. Wat maak jou bang aangaande jou eie toekoms?
2. Wat maak jou bang aangaande die toekoms van jou kinders en kleinkinders?
3. Wat sê die Skrif vir jou aangaande jou eie toekoms?
4. Gaan die Kerk in die toekoms groei, sterker word, uitbrei en gedy?
5. Waarom sê jy so?
6. Wat sal die behoud van die Kerk wees? Die antwoord is o.a. in Openbaring 12:10-14.
OU TESTAMENT: Psalm 139:1-10
NUWE TESTAMENT: Matteus 10: 29-31; Op.12:10-14
Vlieg ek na die ooste, of gaan woon ek in die verre weste, ook daar lei u hand my, hou u regterhand my vas. — Psalm 139: 9,10.
Migrerende swaeltjies vlieg omtrent 320 kilometer per dag teen 'n maksimum-spoed van 56 kilometer per uur. Ook vir hulle geld Jesus se woorde: Is twee mossies nie vir 'n sent te koop nie? En tog sal nie een van hulle (enige klein voëltjie) op die grond val sonder die wil van julle Vader nie. (Matt.10:25.)
Die Gees van die HERE het aan Dawid gesê wat Jesus Christus altyd vir ons sê: Moenie bang wees nie, klein voëltjie met klein vlerkies, so anders as arendsvlerke. Elke oomblik van jou lewe is God se hand om jou, onder jou en bo jou:
Vlieg ek na die ooste, of gaan woon ek in die verre weste, ook daar lei u hand my, hou u regterhand my vas. Of ek reis en of ek oorbly, U bepaal dit, U is met al my paaie goed bekend. (Ps. 139:9.10,3).
God se hand omvou sy kinders in die wegdryf-oomblik voordat die narkose alles swart laat word. Sy hand omvou ons wanneer die motor begin tol, die voertuigkaper sy vuurwapen op ons rig, wanneer ons die dokter hoor sê: “Ek het ongelukkig nie goeie nuus vir u nie.”
Sy hand omvou ons wanneer ons by kruispaaie staan, terwyl ons ons bruidegom tegemoetstap, terwyl ons fietsry en draf.
Sy hand omvou ons wanneer ons besig is met sy Woord, terwyl ons bid en nie weet wat om te bid nie.
Sy hand omvou ons en elke kind vir wie ons aan Hom gewy het. Vir dié wat Hom liefhet, sal sy hand daar wees tot in die duisendste geslag. (Eks.20:6, Deut. 5:10, Deut. 7:9.)
OP ARENDSVLERKE NA 'N PLEK IN DIE WOESTYN
Die wêreld is in so 'n verskriklike toestand dat selfs gelowiges vra: “Wat gaan met die Christendom gebeur? Die verwarring en chaos neem toe: in watter duisternis gaan die geslagte na ons hulle bevind? In watter misleidinge gaan hulle vasgevang word?”
Moenie bang wees nie, sê Hy in wie se hand jy vlieg. Aan die vrou (die Kerk, die huisgesin van God, almal wat in Jesus Christus is) is twee groot arendsvlerke gegee, sodat sy na die woestyn, na haar plek toe, kon vlieg. Daar word sy die hele vasgestelde tyd (totdat die Koning kom), weg van die slang af, versorg. (Op. 12:14.)
Kliek en kry: HOE SAL ONS SLAAG?
HOE SAL ONS SLAAG?
OU TESTAMENT: Psalm 84
NUWE TESTAMENT: Kolossense 2: 1-3.
OU TESTAMENT ; Dit gaan goed met mense wat hulle krag in U vind en graag na u tempel toe gaan. Keer op keer ontvang hulle nuwe krag totdat hulle voor God in Sion verskyn.— Psalm 84: 6,8.
Januariemaand was die swaeltjies hier, selfde nessie, selfde paartjie. Hulle het die lang oorlewingsmigrasie oor die Sahara, Marokko, Spanje, die Pireneë en Frankryk reeds drie keer oorleef. Baie ander het omgekom. Bo die Sahara, veral, eis 'n leë, inseklose lug, uitputting en sandstorms hulle tol.
Nou maak hulle 'n volgende broeisel kleintjies in hulle klei-nes groot.
Sou daar 'n oerwete in swaeltjie- ouers wees terwyl hulle heen en weer swiep om kos aan te dra vir die kleintjies wat so vertrouend in hulle kleibalkon-nessie op voedsel sit en wag? Weet iets diep in volwasse swaeltjies van paraat-maak, van uiterste ontbering wat voorlê, van tere liefde, die noodsaak van geborgenheid en ook van tough love?
Ons weet daarvan. Ons weet hoe genadeloos dit daar buite is, hoe nodig elke kind hierdie drie dinge het: tere liefde, geborgenheid en tough love. Ons weet dat baie huwelike moeilike tye nie oorleef nie. Ons weet van storms waarin ons kan omkom, van uitputting en moedverloortye.
Hoe sal enige opvoeder van behoue uit die storms van die lewe, bose aanslae en 'n mens se eie gees kom? Deur te doen wat in psalm 84 staan;
Selfs 'n mossie het 'n nes en 'n swaeltjie 'n plek vir haar kleintjies daar by u altare, Here, Almagtige, my Koning en my God! Dit gaan goed met mense vir wie u huis 'n tuiste is: hulle hou nie op om U te prys nie. Dit gaan goed met mense wat hulle krag in U vind en graag na u tempel toe gaan. Vir hulle gaan daar fonteine oop wanneer hulle deur 'n dorre laagte trek en die vroeë reëns sy seëninge bring. Keer op keer ontvang hulle nuwe krag totdat hulle voor God in Sion verskyn.— Psalm 84: 4-8.
In Kolossense 2:2,3 skryf Paulus aan die gemeente van Kolosse, aan alle gelowiges en dus aan elke gesin. Sy skrywe is 'n Gods-openbaring. Só lyk kinderopvoeding en lewensvoorbereiding volgens die wil van God:
Hulle (julle) moet met liefde aan mekaar verbind wees en saam strewe na diep en volledige insig, sodat hulle (julle) God se geheimenis kan ken. Die geheimenis is Christus, en in Hom is al die verborge skatte van wysheid en kennis te vind.
Kliek en kry: SAL GOD OOIT PERSOONLIK METMY PRAAT?
SAL GOD OOIT PERSOONLIK MET MY PRAAT?
OU TESTAMENT: 1 Samuel 3.
NUWE TESTAMENT: Hebreërs 1:1-3.
OU TESTAMENT :Die woord van die Here is in daardie tyd min gehoor, daar was nie dikwels openbarings nie. — 1 Samuel 3:1.
Samuel was 'n jong seun toe hy die stem in die nag gehoor het.Drie keer het hy na die Hoëpriester in die priesters se slaapkwartiere langs die tabernakel in Silo gehardloop, en die derde keer het Eli besef dat die seun in ontvanklikheid op die woord van die Here moes gaan wag. Hy het vir Samuel gesê: “Gaan lê en as iemand jou weer roep, sê jy: Praat, Here, u dienaar luister!”
Die woord van die Here is in daardie tyd min gehoor, daar was nie dikwels openbarings nie. Maar God het gekom en met Samuel gepraat. Toe hy'n volwasse man geword het, het die hele Israel hom erken as profeet van die Here: iemand deur wie God tot mense spreek.
WANNEER HET JY GOD LAAS MET JOU HOOR PRAAT?
Sommige van ons het in die kleintyd gevra: “Praat God nog so met kinders?”
Nou is daar ook vrae wat ons moet kan beantwoord.
Hoeveel openbarings is daar in ons tyd?
Hoe dikwels word die woord van die Here tans gehoor?
Wanneer het ek God laas direk met my hoor praat?
Nee, jy hoef die vrae nie self te beantwoord nie. Jy hoef die antwoord net te glo. Jy hoef nooit weer te dink dat God nie direk met jou praat nie. Ons antwoord staan in die Woord van God:
In die verlede het God baiekeer en op baie maniere met ons voorvaders gepraat deur die profete, maar nou, in hierdie laaste dae, het Hy met ons gepraat deur die Seun. (Heb. 1: 1,2.)
Toe Jesus Christus met Marta gepraat het oor geloof in Hom en die opstanding uit die dood, het Hy met ons daaroor gepraat. (Joh 11:25,26.)
Toe Hy met Nikodemus gepraat het oor die werk van die Heilige Gees tydens die wedergeboorte, het Hy met jou en my daaroor gepraat. (Joh. 3:3-8.)
Toe Hy met Paulus deur Ananias gepraat het oor direkte kommunikasie tussen hom en God, het Hy ook met ons gepraat: “Die God van ons voorvaders het jou uitgekies om sy wil te ken, die Regverdige te sien en sy stem te hoor.” ( Handelinge 22:14.)
Niks in die hele Skrif is net vir ander, “beter Christene” bedoel nie.
God praat met ons deur sy Seun. Hy praat met ons, en ons hoor sy stem.